Ako to učiniš kako treba, trebalo bi zvučati kao:
TIK-tat, TIK-tat, TIK-tat, TIK-tat, TIK-tat, TIK-tat.
Ako to učiniš krivo, zvuči kao:
Tik-TAT, tik-TAT, tik-TAT.
[Mala stvar. Velika ideja.]
[Kyra Gaunt o užetu za preskakanje]
Uže za preskakanje je tako jednostavan predmet.
Može biti izrađen od užeta, konopa za sušenje rublja, konopca.
Ima, kao, uvojak na sebi. (Smijeh)
Nisam sigurna kako bih to opisala.
Važno je to da ima određenu težinu
i da imaju onaj zvuka biča.
Nije jasno koje je podrijetlo užeta za preskakanje.
Ima dokaza da je to započelo u drevnom Egiptu, Feniciji
i onda je najvjerojatnije s nizozemskim doseljenicima došlo u Sjevernu Ameriku.
Uže je postalo velika stvar kad je ženska odjeća postala uža
i kad su hlače ugledale svjetlo dana.
I tako su djevojke mogle preskakati uže
jer njihove suknje ne bi zapele za uže.
Guvernante su ga koristile da uče svoje štićenike kako preskakati uže.
Čak su i porobljena afrička djeca na prijeratnom Jugu
također preskakala uže.
1950-ih, u Harlemu, Bronxu, Brooklynu, Queensu,
mogli ste na nogostupu vidjeti mnogo djevojaka koje se igraju užetom.
Ponekad bi uzele dva užeta i okretale ih zajedno kao jedno uže,
ali ste ih mogli razdvojiti i okretati ih jedno nasuprot drugome.
Uže za preskakanje je kao stalna vremenska traka --
tik, tik, tik, tik --
kojoj možete dodavati rime i ritmove i melodije.
Ta je užad stvorila prostor
gdje smo bili u mogućnosti pridonijeti nečemu
što je bilo daleko veće od susjedstva.
Dvostruko uže za preskakanje ostaje moćan simbol kulture i identiteta
za crnkinje.
Od 1950-ih do 1970-ih,
djevojke se nisu mogle baviti sportom.
Dječaci su igrali bejzbol, košarku i nogomet,
a djevojkama nije bilo dopušteno.
Mnogo toga se promijenilo, ali u ono doba
djevojke bi vladale igralištem.
Pobrinule bi se da dečki nisu bili dio toga.
To je njihov prostor, to je prostor ženske snage.
To je mjesto gdje one blistaju.
Ali također mislim da je za dečke
jer su dečki to prečuli,
zbog čega, mislim, da je toliko hip-hop umjetnika
uzelo uzorke onoga što su čuli u zaigranim pjesmama mladih crnkinja.
(Pjevanje) ... hladan, gusti shake, ponašaj se kao da znaš salto,
Filet-O-Fish, Quarter Pounder, pomfrit, ledeni shake,
ponašaj se kao da znaš kako skočiti.
Zato je Nellyjev "Country Grammar" postao singl nagrađen Grammyjem
jer su ljudi već znali
"We're going down down baby your street in a Range Rover ... "
To je početak od "Down down, baby, down down the roller coaster,
sweet, sweet baby, I'll never let you go."
Svi ljudi koji su odrasli u bilo kojoj crnačkoj urbanoj zajednici
bi znali tu glazbu.
I tako, to je bio gotov hit.
Dvostruko uže za preskakanje pomoglo je u održavanju tih pjesama
i pomoglo je održavanju melodija i gesta koje idu uz to,
što je vrlo prirodno onome što ja nazivam "kinetička oralnost" --
usmena predaja i riječ tijela.
To je stvar koja se prenosi kroz generacije.
Na neke načine, uže je stvar koja pomaže to prenijeti.
Trebate neki predmet koji će prenositi sjećanje.
Dakle, uže za preskakanje možete koristiti za različite stvari.
Premošćuje kulture.
I mislim da je to trajalo jer su ljudi imali potrebu za pokretom.
I mislim da najjednostavniji predmeti nekad mogu imati najkreativnije uporabe.